তর্জমা-সাহিত্যের নিজস্ব মূল্য নিশ্চয় আছে, তবে একটি বিশ্বকোষ পুরোপুরি তর্জমার উপর নির্ভরশীল হলে তার উদ্দেশ্যটা ব্যাহত হয় না কি? উন্মুক্ত বিশ্বকোষে সংযুক্ত হওয়ার প্রযুক্তিগত দাবি মেটাতে সাঁওতালি ভাষা তার লিপির বিভিন্নতার ঐতিহ্যের সঙ্গে কতটা আপস করবে, সেটাও আলোচনার বিষয়। আর, জাতিসত্তা ও আবেগের ভিত্তিতে কোনও একটি লিপিকে অগ্রাধিকার দিলে, অন্যান্য লিপিতে লিখিত সাহিত্যকর্মের অবদানকে লঘু করাও হয়।